Metrioxeninae

Metrioxeninae er en gruppe av biller som hører til gruppen snutebiller (Curculionoidea).

Utseende 
Stort sett små (ofte 3 – 5 mm), avlange, noe flate biller, brune, rødlige eller svarte. Oversiden er snau eller med spredte, fine hår eller skjell, ofte noe glinsende, gjerne kraftig og tett punktert. Hodet er i midten trukket ut til en snute som er lengre enn resten av hodet. Antennene sitter festet ved roten av snuten, rett ved øyets framkant. Antennenes to-tre ytterste ledd danner en løs kølle. Brystskjoldet (pronotum) er bredere enn langt, tilsmalnet framover, med markerte sidekanter. Det er ofte tett og sterkt punktert. Dekkvingene er avlange og parallellsidige. Beina er ganske korte og kraftige, baklårene gjerne sterkt fortykkede. På mellom- og bakbeina har leggene og lårene en rekke av kraftige knøler på oversiden. Framleggene (protibiae) har en kam av børster som brukes til å rense antennene. Føttene er fem-leddete, men det fjerde leddet er svært lite og knapt synlig. Det tredje og ofte også det andre leddet er tolappede. På framføttene er det ytterste leddet lengre enn de fire innerste til sammen.

Levevis

Utbredelse 
Gruppen er utbredt i Sørøst-Asia. Fossile arter er også kjent fra andre deler av Jorda.

Systematisk inndeling 
Noen ganger blir slektene i Afrocoryninae også plassert her.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (Infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien Oxycorynidae Schönherr, 1840
 Underfamilien Metrioxeninae Voss, 1953
 Understammen Metrioxenina
 Slekten Metrioxena Pascoe, 1870  – 14 arter, 12 av dem nålevende
 Slekten Sumatraxena Legalov, 2023
 Slekten Sundaxena Legalov, 2023
 Understammen Pseudometrioxenina Legalov, 2023
 Slekten Pseudometrioxena Legalov, 2023
 Slekten Vladimirixena Legalov, 2009
 Slekten Wallacexena Legalov, 2009
 Understammen Zherichinixenina
 Slekten Lyalixena Legalov, 2009
 Slekten †Paltorhynchus Scudder, 1893  – tre arter
 Slekten Prometrioxena Voss, 1957 - én art
 Slekten †Succinometrioxena Legalov, 2012
 Slekten Zherichinixena Legalov, 2009

Eksterne lenker 
 

Biller formelt beskrevet i 1953
Snutebiller
Dyr formelt beskrevet av Eduard Voss